વીરપુર (જલારામ) ગામે હાઇ વે ઓથોરિટી દ્વારા નેશનલ હાઇ વે પર દેવપરા વિસ્તાર પાસે લાઈટો ફિટ કરેલ છે પરંતુ આ લાઈટોને ફીટ કરીને તેની જાણવણી કરવાનું જાણે નેશનલ હાઇ વે ઓથોરિટી સાવ ભુલી જ ગઈ હોય એમ આ લાઈટો રાત્રે તો ચાલુ જ નથી હોતી જેના કારણે સ્થાનિક વિસ્તાર દેવપરાના રહેવાસીઓને ગામમાં જવામાં ખૂબ મુશ્કેલી પડે છે કેમ કે હાઇ વે પર લાઈટો ન હોવાથી વાહન ચાલકો કે જેના વાહનમા લાઇટ જ ન હોય અથવા તો વાહનમાં પણ કોઈ કારણસર લાઇટ બંધ હોય તો અકસ્માત સર્જાવાની દહેશત રહેલ છે ઉપરાંત આ વિસ્તાર પાસે જ ભૂતકાળમા ચારથી પાંચ વાર લૂંટના બનાવ બન્યા હોય જે તમામ બનાવો પોલીસ ચોપડે નોંધાયેલ હોય લાઇટ વગર અંધારામાં આવા લૂંટ જેવા બનાવો બનવાનો ભય પણ રહેલ છે આ અંગે સ્થાનિક રહેવાસીઓ પીઠડીયા ટોલનાકે આવેલ હાઇ વે ઓથોરિટીને અનેકવાર રજૂઆત કરેલ હોવા છતા કોઈ નિરાકરણ આવેલ નથી અને આ અંગે  ટોલનાકા મેનેજરને પૂછતા તેમણે હાઇ વે પરની લાઇટનો વિભાગ પોતાની પાસે નહીં પણ ભરૂડી ટોલનાકાના કોંટ્રાક્ટર પાસે હોવાનો ઉડાઉ જવાબ આપ્યો હતો.